מלונות דן

רשת מלונות דן היא אחת מרשתות בתי המלון הגדולות בישראל, והוותיקה שבהן. בבעלות הרשת ובניהולה בתי מלון ברחבי הארץ, חלקם בעלי מוניטין בין-לאומי. מלונות הרשת נמצאים בירושלים, תל אביב, חיפה, אילת, קיסריה, הרצליה נצרת וצפת, וכן בבנגלורו שבהודו.

היסטוריה
תחילתה של רשת מלונות דן בשנת 1947, עם רכישתם של מייסדי הרשת, האחים יקותיאל (קסיל) פדרמן ושמואל (סמו) פדרמן, את הפנסיון "קטה דן" בן 21 החדרים על חוף ימה של תל אביב. עם פתיחתו המחודשת של "קטה דן", הפך המלון מקום מפגש קבוע של הנהגת המדינה שבדרך. את המלון ניהל סמו פדרמן, ואת משק הבית ניהלה רות, בת זוגו.

בשנת 1948 הוחלט על הרחבת "קטה דן" למלון מפואר בן 120 חדרים. ב-1951 החלה בנייתו של המלון החדש על-פי תכנונו של הארכיטקט היינץ פיינכל ובשנת 1953 נפתח מלון "דן תל אביב" בסמוך ל"קטה דן" הישן.

בדצמבר 1960 הוקמה חברת רשת "מלונות דן בע"מ", וביוני 1982 נרשמו מניותיה למסחר בבורסה לניירות ערך בתל אביב.

ב-1989 פרשו האחים פדרמן מניהול רשת המלונות והעבירו את הניהול למיקי פדרמן (בנו של יקותיאל) ולעמי פדרמן (בנו של שמואל).

בשנת 1990 חתמה הרשת הסכם לניהול מלון פנינת ירושלים עם היזמים שהקימו אותו. החברה שבנתה את המלון פשטה את הרגל ובשנת 2003 יצאה ממנו רשת דן, עם סיום חוזה הניהול, אחר כך נסגר המלון והמבנה נשאר נטוש במשך שנים ארוכות.

בפברואר 2019 רכשה הרשת מקבוצת הכשרת היישוב שלושה מלונות שנוהלו תחת רשת רימונים, תמורת 207 מיליון ש"ח. העסקה כללה את מלונות "רימונים אילת", "רות רימונים" בצפת ו"רימונים המעיין" בנצרת.

נכון לשנת 2019, בעל השליטה בחברה הוא בנו של יקותיאל, מיקי פדרמן. אשתו, ליאורה, אחראית על העיצוב ברשת המלונות.

פעילות החברה
נכון לשנת 2025 כוללת הרשת 17 בתי מלון, 16 מלונות בישראל ואחד בהודו, ובהם כ-4,000 חדרים. היא מעסיקה כ-3,600 עובדים. "מלונות דן" מחזיקה גם מרכז ללימודים קולינריים - "דן גורמה", שטחים מסחריים במרכז פנורמה חיפה ובמגדל המלך דוד בתל אביב.

משנת 2004 ועד שנת 2025, הייתה למלונות דן שותפות עם חברת QAS ברשת טרקליני האירוח בטרמינל 3 של נמל התעופה בן-גוריון: טרקלינים בזרועות B ו-C, טרקלין הפרימיום בבזרוע E, טרקלין סופר פרימיום ארבל, טרקלין דן+.

לרשת חברת בת בשם "מקומות טובים" המפעילה את מרכז ההזמנות של הרשת ומספר מסעדות בישראל. החברה מספקת גם שירותי קייטרינג באמצעות חברת הבת "עידית לוגיסטיקת מזון".

מותגים מלונאיים
הרשת מפעילה את מותג "דן" היוקרתי תחתיו פועלים מספר מלונות יוקרה ברחבי הארץ. נוסף על כך, מלונות "דן פנורמה" נפוצים אף הם ברחבי הארץ ומציעים מחירים נגישים יותר. עם השנים, מלונות נוספים נכנסו תחת מותג רשת מלונות דן:

 מלון נפטון אילת
 מלון רות צפת
 מלון לינק תל אביב
 מלון המעיין נצרת

מלונות הרשת
המלך דוד ירושלים

שמאל|ממוזער|250px|מלון המלך דוד
מספר חדרים – 237

המלון נבנה בשנת 1932 על ידי משפחת מוסרי היהודית ממצרים. המלון נמצא מול חומת העיר העתיקה ומול מגדל דוד וממנו הגיע שמו. ביוני 1946 ביצעה מחתרת האצ"ל פיצוץ באגף הדרום-מערבי של מלון ובשנת 1948 חזר המלון לתפקד אך מצבו היה גרוע. המלון נרכש בתחילת 1958 כאשר אגפו הדרומי היה עדיין הרוס. לאחר מכן שופץ האגף ונוספו למלון שתי קומות.

דן ירושלים

שמאל|ממוזער|250px|מלון דן ירושלים
מספר חדרים - 505 (המלון הגדול ביותר בירושלים).

המלון, שפעל בעבר בשם "רג'נסי ירושלים", נרכש על ידי רשת דן באוגוסט 2010. המלון שוכן על מדרונות הר הצופים, בסמיכות לאוניברסיטה העברית ולמרכז הרפואי הדסה. מחלונותיו ניתן להשקיף לעבר העיר העתיקה ושכונת שייח' ג'ראח.

דן פנורמה ירושלים
מספר חדרים - 292

המלון שוכן בירושלים ופעל בעברו כמלון מוריה, ובהמשך שרתון מוריה. הוא נרכש על ידי רשת מלונות דן בשנת 1999, עבר שיפוץ ונפתח מחדש לקהל באותה השנה. בחודש מרץ 2020, בעקבות התפרצות נגיף הקורונה בישראל, המלון הוסב על ידי פיקוד העורף ביחד עם עוד מספר מלונות במדינה לקליטת חולים במצב קל כדי להקל על העומסים בבתי החולים.

דן בוטיק ירושלים
מספר חדרים - 129.

דן בוטיק ירושלים פעל בעבר כ"מלון אריאל", שנבנה בשנות ה-70 ופעל כחלק מרשת מלונות שיף, ובהמשך כמלון עצמאי וכחלק מרשת מלונות אטלס. המלון נרכש על ידי רשת מלונות דן ולאחר שיפוץ ועיצוב מחודש נפתח שוב ב-27 במאי 2008. המלון שוכן בדרך חברון.

דן תל אביב
שמאל|ממוזער|250px|מלון דן תל אביב

מספר חדרים - 280

המלון נפתח בנובמבר 1953 במתחם הסמוך לבית ההארחה "קטה דן". את המלון ניהל שמואל פדרמן ולאחריו פאול זילברשטיין. בשנת 1961 נהרס המבנה הישן של "קטה דן" ובשנת 1964 נפתח מלון דן תל אביב החדש. בקיץ 1994 נפתח לצידו מלון הדירות "מגדל המלך דוד" שנבנה על ידי החברה.

דן פנורמה תל אביב
250px|ממוזער|שמאל|מלון דן פנורמה תל אביב

מספר חדרים - 492

את המלון תכנן האדריכל יעקב רכטר (אדריכל אחראי: גדי הלר) שתכנן כמה מבתי המלון הגדולים בישראל. במקור פעל כמלון "לרום" והחליף מספר ידיים. המלון נרכש ב-1985 ונפתח מחדש ב-1986. המלון שוכן בחלק הדרומי של הטיילת של תל אביב, בסמוך לשוק הכרמל. בשנת 1994 נבנה בצמוד למלון מרכז קונגרסים.

לינק תל אביב
מספר חדרים - 97

מלון "לינק" נמצא בשדרות שאול המלך בתל אביב.

במלון חדרי אירוח בגדלים שונים, חדר כושר, חלל עבודה משותף, מטבח ובר, חדרי עבודה פרטיים בגדלים שונים, שולחן ביליארד ומשחקי לוח ווידאו.

דן אכדיה ריזורט, הרצליה

מספר חדרים - 207

המלון נרכש בסוף שנת 1957 מידיו של פנחס ספיר שהציע לפדרמנים רכישת מלון כושל בהרצליה בשם אכדיה. המלון נפתח מחדש ב-1958. בשנת 1959 הועלה הרעיון של הקמת בריכה (וזאת, אף על פי שהמלון צמוד לים) וזו הוקמה ביחד עם הגדלת המלון לכ-200 חדרים. ב-2012 ניתן אישור להקים בסמוך למלון עוד שני מלונות בני 8 קומות מצפון למבנה המלון הנוכחי, ומלון בן 17 קומות מדרום למבנה הנוכחי. המלונות החדשים צפויים להכיל עוד כ-1,300 חדרי אירוח.

דן כרמל חיפה
שמאל|ממוזער|250px|מלון דן כרמל חיפה
מספר חדרים - 227

תוכנן על ידי שמואל רוזוב ונבנה על ידי חברת מלונות דן במרכז הכרמל. העבודות החלו בשנת 1961 והמלון נפתח במרץ 1963.

דן פנורמה חיפה

שמאל|ממוזער|250px|מגדלי דן פנורמה חיפה
מספר חדרים - 263

תחילתו של דן פנורמה הייתה בימי אבא חושי, שרצה להוסיף בתי מלון נוספים בחיפה. הפדרמנים היססו בגלל ההצלחה המוגבלת בהבאת תיירים לחיפה. אולם חושי הציע להם לבנות, בצמוד למלון, מגדל מגורים. הצעתו נענתה בחיוב וכך נבנו מגדלי פנורמה. הפרויקט תוכנן במקור על ידי האדריכל הבינלאומי אוסקר נימאייר, אך נמסר בסופו של דבר לאדריכל החיפאי שלמה גלעד שתכנן גם את מגדל אשכול באוניברסיטת חיפה. בנייתו של דן פנורמה התעכבה במשך שנים רבות, בשל אילוצים בירוקרטיים ואחרים, אבל לבסוף הושלמו המלון ומגדל הדירות שלצידו ונפתח בקיץ 1986. מרוץ המדרגות של חיפה מקיים את מסלול העלית במעלה מדרגות של מגדל המלון.

דן אילת
שמאל|ממוזער|250px|מלון דן אילת

מספר חדרים - 373

אבן הפינה הונחה בשנת 1992 ונפתח בסוף שנת 1995. המלון ממוקם בחוף הצפוני של מפרץ אילת ונבנה על ידי החברה בעיצוב מיוחד. ההשקעה במלון הגיעה לסכום שיא של כ-90 מיליון דולר.

דן פנורמה אילת
מספר חדרים - 277

המלון פעל תחת השם "גני שולמית אילת" ונרכש ב-1999 עם רכישת חברת "גני שולמית". לאחר רכישת המבנה נבנה המלון מחדש על ידי רשת דן, עקב נזקים שנגרמו לו מרעידת האדמה שהייתה באילת בשנת 1995. המלון נפתח מחדש בתחילת שנת 2000.

נפטון אילת
מלון נפטון אילת שוכן במרכזה של הטיילת באילת. למלון חוף פרטי לשימוש אורחיו. המלון נרכש מרשת רימונים.

המעיין נצרת
מספר חדרים - 226.

המלון שוכן במרכז העיר העתיקה בנצרת, לא רחוק ממעיין מרים.

רות צפת
מספר חדרים - 76

המלון שוכן בחאן אורחים עתיק בן 800 שנה, בלב העיר העתיקה והוא משקיף על הנופים של הר מירון. במלון יש בריכת שחייה חיצונית, חדר כושר, ספא, סאונה, חדר כנסים ומסעדה.

דן קיסריה ריזורט
ממוזער|200px|דן קיסריה בשנת 2006
מספר חדרים - 116

המלון הוקם בקיסריה בשנת 1962 ונרכש על ידי משפחת פדרמן מחברת הברון אדמונד אדולף דה רוטשילד. המלון שופץ ונפתח מחדש במרץ 1972.

ב-2 בספטמבר 2018 נסגר בית המלון לשיפוץ נרחב ונפתח מחדש במאי 2019.

קישורים חיצוניים



 מיכאל יעקובסון, סיבוב במלון דן כרמל בחיפה ובצלחת המעופפת, בבלוג "חלון אחורי", 26 ביוני 2012 - סקירה אדריכלית על תכנון מלון דן כרמל



הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:מלונות דן
דן, מלונות
קטגוריה:חברות משפחתיות ישראליות
קטגוריה:תל אביב-יפו: חברות
קטגוריה:מפעלי פדרמן